PMIndiaData/PMIndiaSum huggingface dataset:
லோத்தலில் உள்ள தேசிய கடல்சார் பாரம்பரிய வளாகத்தின் வளர்ச்சிப் பணிகளை அக்டோபர் 18-ஆம் தேதி பிரதமர் ஆய்வு

குஜராத் மாநிலம் லோத்தலில் உள்ள தேசிய கடல்சார் பாரம்பரிய வளாகத்தின் வளர்ச்சிப் பணிகளை அக்டோபர் 18-ஆம் தேதி மாலை 5 மணிக்கு காணொலிக் காட்சி வாயிலாக பிரதமர் திரு நரேந்திர மோடி ஆய்வு செய்வார். இதைத் தொடர்ந்து நிகழ்ச்சியில் அவர் உரையாற்றுவார். ஹரப்பா நாகரிகத்தின் முக்கிய நகரங்களுள் ஒன்றான லோத்தல், மனிதனால் உருவாக்கப்பட்ட மிகப் பழமையான கப்பல் கட்டும் துறையின் கண்டுபிடிப்பாகக் கருதப்படுகிறது. நகரின் வரலாற்றுச் சிறப்புமிக்க மரபையும், பாரம்பரியத்தையும் போற்றும் வகையில் இங்கு கடல்சார் பாரம்பரிய வளாகம் அமையவிருப்பது மிகவும் பொருத்தமாக இருக்கும். இந்தியாவின் வளமான மற்றும் பரவலான கடல்சார் பாரம்பரியத்தை எடுத்துரைப்பதற்கு மட்டுமல்லாமல், உலகத்தரம் வாய்ந்த சர்வதேச சுற்றுலா தலமாகவும் லோத்தல் நகரம் வளர்வதற்கு உதவும் வகையில் தேசிய கடல்சார் பாரம்பரிய வளாகம் அமைக்கப்படுகிறது. இந்தத் திட்டத்தின் வாயிலாக சுற்றுலாவுக்கான வாய்ப்பு அதிகரிப்பதோடு, பகுதியில் பொருளாதார வளர்ச்சியும் மேம்படும். மார்ச் 2022-ல் தொடங்கிய வளாகக் கட்டமைப்புப் பணிகள், ரூ. 3500 கோடி மதிப்பில் மேற்கொள்ளப்படுகிறது. ஹரப்பா கட்டிடக்கலை மற்றும் வாழ்க்கைமுறையை மீண்டும் புதுப்பித்தல்; நினைவகப் பொழுதுபோக்கு பூங்கா, கடல்சார் பொழுதுபோக்கு பூங்கா, பருவநிலை பொழுதுபோக்கு பூங்கா, மற்றும் சாகச பொழுதுபோக்கு பூங்கா உள்ளிட்ட நான்கு பூங்காக்கள்; உலகின் மிக உயரிய கலங்கரை விளக்க அருங்காட்சியகம்; ஹரப்பா தொடங்கி இந்நாள் வரையிலான இந்தியாவின் கடல்சார் பாரம்பரியத்தை எடுத்துரைக்கும் 14 அரங்குகள்; மாநிலங்கள் மற்றும் யூனியன் பிரதேசங்களின் பரவலான கடல்சார் பாரம்பரியத்தை விளக்கும் கடல்சார் மாநிலங்கள் காட்சிமாடம் முதலிய ஏராளமான புதுமையான மற்றும் தனித்தன்மையுடன் கூடிய அம்சங்கள் இந்த வளாகத்தில் இடம்பெறும்.
இந்திய பட்டயக் கணக்காளர்கள் கல்வி நிறுவனம்- ஆப்கானிஸ்தானின் சான்றிதழ் பெற்ற கணக்காளர்கள் அமைப்பு இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்

இந்திய பட்டயக் கணக்காளர்கள் கல்வி நிறுவனம்- ஆப்கானிஸ்தானின் சான்றிதழ் பெற்ற கணக்காளர்கள் அமைப்பு இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் வழங்கியுள்ளது. “ஆப்கானிஸ்தான் கணக்கியல் வாரியத்தின்” திறன் கட்டமைப்பில் பரஸ்பர ஒத்துழைப்பு ஏற்படுத்துவதையும், அறிவுப் பரிமாற்றத்தின் மூலம் ஆப்கானிஸ்தானில் ஐ.டி திறன் மற்றும் தரத்தின் உறுதிப்பாட்டை வலுப்படுத்துவதையும், மாணவர்கள் மற்றும் உறுப்பினர்கள் பரிமாற்றத்தையும், பரஸ்பரம் பயனளிக்கும் கருத்தரங்குகள், மாநாடுகள் மற்றும் கூட்டு செயல்பாடுகளையும் இந்தப் புரிந்துணர்வு ஒப்பந்தம் நிலைநிறுத்தும்.
மக்கள் தேவையைப் பூர்த்தி செய்வதே இந்திய ஆட்சி பணி அலுவர்களின் முதல் மற்றும் முக்கிய கடமையாகும் – பிரதமர்

இந்திய ஆட்சி பணி அலுவலர்கள் மக்கள் தேவையைப் பூர்த்தி செய்வதை தங்களின் முதல் முக்கிய கடமையாக கருத வேண்டும் என்று பிரதமர் திரு. நரேந்திர மோடி கேட்டுக்கொண்டார். 183 இந்திய சிவில் பணி பயிற்சி அதிகாரிகளும் மூன்று பூட்டான் சிவில் பணி அதிகாரிகளும் பிரதமரை இன்று சந்தித்த போது அவர் இவ்வாறு தெரிவித்தார். மேலும் பிரதமர் தெரிவித்த்தாவது:- ஆங்கிலேயர் ஆட்சியின் போது அதிகாரிகள் அவர்கள் ஆட்சியை என்றும் நிலைத்திருக்கும் வகையில் பணிபுரிய வேண்டி இருந்த்து. ஆனால், சுதந்திர இந்தியாவில் நிர்வாகம் பொது மக்கள் தேவையை பூர்த்தி செய்யும் வகையில் பணிபுரிய வேண்டும். இதுவே ஜனநாயகத்தின் சாராம்சமாகும். புத்தரின் போதனைகளை குறிப்பிட்ட பிரதமர், பயிற்சி பெறும் அலுவலர்கள் தங்களுக்குள் உள்ள விளக்கை ஏற்ற வேண்டும் என்று தெரிவித்தார். இது அனைத்து மனிதர்களிடமும் உள்ள நல்லெண்ணங்களாகும். இது உங்களை உங்களின் பணியில் வழிநடத்தி செல்லும். நான் பதவியேற்றபின் மத்திய அரசின் செயலர்களை சந்தித்து அவர்கள் முதன்முதலில் பணிபுரிந்த இடத்திற்கு பயணம் செய்து என்ன மாற்றங்கள் வந்துள்ளன என்பதை கண்டறிய சொல்லி இருந்தேன். இந்திய ஆட்சி பணி அளிக்கும் நிரத்தர பணியில் நீங்கள் மனநிறைவு கொள்ள கூடாது. உங்கள் பணியை வைத்து நீங்கள் உங்களை மதிப்பிடக் கூடாது. ஏழைகளின் வாழ்க்கையில் நீங்கள் என்ன மாற்றம் கொண்டு வந்து இருக்கிறீர்கள் என்பதை கொண்டே நீங்கள் உங்களை மதிப்பிட வேண்டும். அரசு வழங்கும் பல்வேறு சேவைகளை இன்று பல்வேறு தனியார் துறைகளும் வழங்குகின்றன. அதனால், அரசு சேவை வழங்கும் துறைகளில் உள்ள அதிகாரிகள், அந்தந்த பிரிவில் சிறந்த சேவையின்படி, சர்வதேசதர அளவிலும் நிர்ணயிக்கும் வகையில் இருக்க வேண்டும். வடகிழக்கு மாநிலங்கள் குறித்த கேள்விக்கு பதில் அளிக்கையில், பிரச்சனை திட்டத்தில் அல்ல; நடைமுறையிலேயே உள்ளது என்றார். நாட்டின் மற்ற பகுதியில் உள்ள அதிகாரிகள் வடகிழக்கு பகுதியில் பணிபுரிவதைத் தவிர்க்கின்றனர். இந்தியாவின் பிற பகுதிகளுடன் இணைக்க கூடிய வகையிலும் அணுக்க்கூடிய வகையிலும் உள்கட்டமைப்பு துறை வளர்ச்சி அடைந்தால் வடகிழக்கு பகுதியும் வளர்ச்சி அடையும். மற்றொரு கேள்விக்கு பதில் அளித்த பிரதமர் 21வது நூற்றாண்டு இந்தியாவிற்கு சொந்தமானது. ‘விஷ்வ குரு’ இடத்திற்கு இந்தியா முன்னேறும். இந்தியாவின் விரைவான பொருளாதார வளர்ச்சியை மீண்டும் உலகம் கவனிக்க ஆரம்பித்துள்ளது. பாதுகாப்பு தயார் நிலை குறித்து பதில் அளித்த பிரதமர், அண்டை நாடுகளுடனான நல்லுறவை கொண்ட உள்நாட்டு பாதுகாப்பு கருவி உற்பத்தி திறன் கொண்ட பல்முக அணுகுமுறை தேவை என்று தெரிவித்தார்.
முன்னாள் பிரதமர் இந்திரா காந்தி பிறந்த தினத்தை முன்னிட்டு பிரதமர் மோடி அஞ்சலி

முன்னாள் பிரதமர் திருமதி. இந்திரா காந்தியின் பிறந்த தினத்தை முன்னிட்டு பிரதமர் திரு. நரேந்திர மோடி அஞ்சலி செலுத்தினார். “முன்னாள் பிரதமர் திருமதி. இந்திரா காந்தியின் பிறந்த தினத்தை முன்னிட்டு நான் அவருக்கு அஞ்சலி செலுத்துகிறேன்”, என்று பிரதமர் கூறினார்.
தேசிய பஞ்சாயத்து நாளன்று, ஜம்ஷேட்பூரிலிருந்து நாடெங்கும் உள்ள பஞ்சாயத்துகளுக்கு பிரதமர் உரையாற்றினார்.

பிரதமர் திரு நரேந்திர மோடி அவர்கள் தேசிய பஞ்சாயத்துகள் நாளான இன்று, ஜாம்ஷெட்பூரிலிருந்து, நாடெங்கும் உள்ள அனைத்து பஞ்சாயத்துகளிடையே உரையாற்றினார். பாபா சாகேப் அம்பேத்கர் பிறந்த நாளான ஏப்ரல் 14 அன்று மாவ் பிரதேசத்தில் உருவான, கிராமோதய் சே பாரத் உதய் அபியான் என்ற திட்டமும் இன்று அறிமுகப்படுத்தப்பட்டது. ஊரகப் பகுதிகளுக்கு கிடைக்கும் வசதிகளும், சேவைகளும், நகரங்களுக்கு இணையானதாக இருக்க வேண்டும் என்று பிரதமர் திரு நரேந்திர மோடி வலியுறுத்தினார். பஞ்சாயத்துகளின் பிரதிநிதிகள், தங்களின் பதவிக்காலத்தை மக்களின் வாழ்வில் ஸ்திரமான மாற்றத்தை உருவாக்குவதற்கு பயன்படுத்திக் கொள்ள வேண்டும் என்று பிரதமர் வலியுறுத்தினார். குறிப்பாக பெண் உறுப்பினர்கள், கழிப்பறைகள் கட்டுவது போன்ற விஷயங்களில் தலைமைப் பொறுப்பேற்க வேண்டும் என்று கூறினார். குழந்தைகளின் கல்வியில் பஞ்சாயத்துகள் அதிக அக்கறை செலுத்த வேண்டும் என்று வலியுறுத்திய பிரதமர், குழந்தைகள் பள்ளி செல்வதை நிறுத்துவது பஞ்சாயத்து உறுப்பினர்களை கவலையடையச் செய்ய வேண்டும் என்றார். பஞ்சாயத்துகள் பட்ஜெட்டைத் தாண்டி ஜன் சுவிதா திட்டத்தில் கவனம் செலுத்த வேண்டும் என்று பிரதமர் வலியுறுத்தினார். நிகழ்ச்சி முடிந்த பிறகு, மேடையிலிருந்து இறங்கி வந்த பிரதமர், நாடெங்கிலும் இருந்து ஜாம்ஷெட்பூருக்கு வருகை தந்திருந்த பஞ்சாயத்து பிரதிநிதிகளை சந்தித்தார். பிரதமரின் பாட்னா பேரணியின்போது, நடந்த குண்டு வெடிப்பில் உயிரிழந்தவரின் மனைவி மற்றும் மகளையும் பிரதமர் சந்தித்தார்.
திரு பாலாசாகிப் தாக்கரேயின் பிறந்த நாளில் பிரதமர் மரியாதை செலுத்தினார்

திரு பாலாசாகிப் தாக்கரேயின் பிறந்த நாளில் பிரதமர் திரு நரேந்திர மோடி அவருக்கு மரியாதை செலுத்தினார். பிரதமர் வெளியிட்டுள்ள டுவிட்டர் பதிவில் கூறியிருப்பதாவது; ‘’ திரு பாலாசாகிப் தாக்கரேயின் பிறந்த நாளில் அவருக்கு நான் மரியாதை செலுத்துகிறேன். எப்போதும் மக்களுடன் நின்ற மிகச்சிறந்த தலைவரான அவர் என்றென்றும் நினைவில் கொள்ளப்படுவார்’’
ஆயுதப்படைகள் கொடி தினத்தை முன்னிட்டு ஆயுதப்படைகளுக்கு பிரதமர் வணக்கம் செலுத்தியுள்ளார்

ஆயுதப்படைகள் கொடி தினத்தை முன்னிட்டு ஆயுதப்படைகளின் வீரம் மற்றும் தியாகங்களுக்கு பிரதமர் திரு. நரேந்திர மோடி வணக்கம் செலுத்தியுள்ளார். இது தொடர்பாக பிரதமர் வெளியிட்டுள்ள ட்விட்டரில் கூறியிருப்பதாவது:- ஆயுதப் படைகளின் கொடி தினமான இன்று நமது ஆயுதப் படைகளின் வீரம் மற்றும் தியாகங்களுக்கு நாம் வணக்கம் செலுத்துகிறோம். பல தசாப்தங்களாக நம் தேசத்தைப் பாதுகாப்பதிலும், வலிமையான இந்தியாவுக்கு பங்களிப்பதிலும் அவர்கள் முன்னணியில் உள்ளனர். அத்தகைய ஆயுதப் படைகளுக்கு அனைவரும் கொடி நாள் நிதி வழங்க வேண்டுமென நான் வலியுறுத்துகிறேன் எனக் குறிப்பிட்டுள்ளார்.
மணிப்பூர் முதலமைச்சராகப் பதவியேற்றுள்ள திரு என் பிரேன் சிங்குக்கு பிரதமர்  வாழ்த்துத் தெரிவித்துள்ளார்

மணிப்பூர் முதலமைச்சராக பதவியேற்றுள்ள திரு என் பிரேன் சிங்குக்கு பிரதமர் திரு நரேந்திர மோடி வாழ்த்துத் தெரிவித்துள்ளார். இதுகுறித்து பிரதமர் வெளியிட்டுள்ள டுவிட்டர் பதிவில், மணிப்பூர் முதலமைச்சராக பதவி ஏற்றுள்ள திரு பிரேன் சிங்குக்கு, வாழ்த்து தெரிவித்துக் கொள்வதாகக் கூறியுள்ளார். அவரும், அவருடைய அமைச்சரவைச் சகாக்களும் மணிப்பூர் மாநிலத்தின் வளர்ச்சியை புதிய கட்டத்திற்கு எடுத்துச் செல்வார்கள் என்று தாம் நம்புவதாகத் தெரிவித்துள்ளார். மேலும், கடந்த 5 ஆண்டுகளாக நடைபெற்ற சிறந்த பணிகள் தொடரும் என்றும் பிரதமர் நம்பிக்கை தெரிவித்துள்ளார்.
உள்துறை செயலாளராக திரு ராஜிவ் மெஹ்ரிஷி நியமனம்

மத்திய நிதி அமைச்சகத்தின் பொருளாதார விவகாரத் துறையின் செயலாளராக பணியாற்றும் திரு. ராஜிவ் மெஹ்ரிஷி, ஐ.ஏ.எஸ். அவர்கள் உள்துறை அமைச்சகத்தின் செயலாளராக இன்று முதல் பணியாற்றுவார். பிரதமர் திரு. நரேந்திர மோடி இவரது நியமனத்திற்கு ஒப்புதல் அளித்துள்ளார். இவரது பதவிக்காலம் இரண்டு ஆண்டுகளாகும். இவர், திரு. எல்.சி. கோயலைத் தொடர்ந்து உள்துறை அமைச்சகத்தின் செயலாளராக நியமிக்கப்பட்டுள்ளார். இதுவரை, உள்துறை செயலாளராக இருந்த எல்.சி. கோயல், ஐ.ஏ.எஸ். தனது சொந்த காரணங்களுக்காக விருப்ப ஓய்வு பெற்றார். இதற்கும் பிரதமர் ஒப்புதல் அளித்துள்ளார்.
சுற்றுலாத்துறையில் இந்தியாவிற்கும் குரேஷியாவிற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையிலான மத்திய அமைச்சரவை சுற்றுலாத்துறையில் இந்தியாவிற்கும் குரேஷியாவிற்கும் இடையேயான புரிந்துணர்வு ஒப்பந்தத்திற்கு, நிகழ்வுக்குப் பிந்தைய ஒப்புதலை வழங்கியுள்ளது. இந்த ஒப்பந்தம் சுற்றுலாத்துறையில் ஒத்துழைப்பை மேம்படுத்த இருதரப்பினரும் அமைப்பு சார்ந்த செயல்பாட்டை உருவாக்க உதவும். 2019ஆம் ஆண்டு மார்ச் மாதம் 26ஆம் தேதியன்று இந்திய குடியரசுத் தலைவர் குரேஷியாவிற்கு பயணம் மேற்கொண்டபோது இந்த புரிந்துணர்வு ஒப்பந்தம் கையெழுத்தாகியது.
தியாகி பகத் சிங் பிறந்த நாளை முன்னிட்டு பிரதமர் அஞ்சலி

தியாகி பகத் சிங் பிறந்த நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “வீரமிக்க தியாகி பகத் சிங்கின் பிறந்த நாளை முன்னிட்டு நான் தலை வணங்குகிறேன். அவரது மகத்துவம் மற்றும் தன்னிகரற்ற துணிச்சல் இந்தியர்களை தலைமுறை தலைமுறையாக ஊக்கமளிக்கும்” என்று பிரதமர் குறிப்பிட்டுள்ளார்.
உலகக் கோப்பை கிரிக்கெட்: தென் ஆப்ரிக்கா அணியை வென்றது இந்தியா – பிரதமர் வாழ்த்து

உலகக் கோப்பை கிரிக்கெட் 2015-ல் தென் ஆப்ரிக்கா அணியுடனான போட்டியில் இந்தியா முதல்முறையாக அபாரமான வெற்றிபெற்றதற்கு பிரதமர் திரு. நரேந்திர மோடி வாழ்த்து தெரிவித்துள்ளார். “சிறப்பான செயல் திறன். நன்றாக விளையாடிய. இந்திய அணிக்கு வாழ்த்துக்கள். நீங்கள் மீண்டும் நாட்டுக்கு பெருமை சேர்த்துள்ளீர்கள்” என்று தெரிவித்துள்ளார்.
செயின்ட் வின்சென்ட் மற்றும் கிரெனடைன்ஸ் நாட்டு பிரதமர் ரால்ப் கோன்சால்வ்ஸ் மீதான தாக்குதலுக்கு பிரதமர் கண்டனம்

செயின்ட் வின்சென்ட் மற்றும் கிரெனடைன்ஸ் நாட்டு பிரதமர் ரால்ப் கோன்சால்வ்ஸ் மீதான கொடூரமான தாக்குதலுக்கு பிரதமர் திரு.நரேந்திர மோடி கண்டனம் தெரிவித்துள்ளார். மேலும், அவர் விரைவில் குணமடையவும், ஆரோக்கியம் பெறவும் பிரதமர் வாழ்த்து தெரிவித்துள்ளார். இது தொடர்பாக சுட்டுரை வாயிலாக பிரதமர் வெளியிட்டுள்ள செய்தியில், “செயின்ட் வின்சென்ட் மற்றும் கிரெனடைன்ஸ் நாட்டு பிரதமர் ரால்ப் கோன்சால்வ்ஸ் மீதான கொடூரமான தாக்குதலுக்கு நான் கண்டனம் தெரிவிக்கிறேன். மேன்மைமிகு பிரதமரே, நீங்கள் விரைவில் குணமடையவும், ஆரோக்கியம் பெறவும் நான் வாழ்த்துகிறேன். இன்று நடைபெற உள்ள கடல்சார் பாதுகாப்பு குறித்த ஐ.நா. பாதுகாப்பு கவுன்சிலின் பொது விவாதத்தில் உங்கள் பங்கேற்பை நாங்கள் இழப்போம்” என்று தெரிவித்துள்ளார்.
ஜார்கண்ட் மாநில தினம் – பிரதமர் வாழ்த்து

ஜார்கண்ட் மாநில தினத்தை முன்னிட்டு பிரதமர் திரு. நரேந்திர மோடி அம்மாநில மக்களுக்கு வாழ்த்துதெரிவித்துள்ளார். “झारखंड के लोगों को राज्य के स्थापना दिवस की हार्दिक शुभकामनाएं। ஜார்கண்ட் மாநில மக்களுக்கு அவர்களின் மாநில தினத்தை முன்னிட்டு எனது வாழ்த்துகள். பகவான் பிர்சா முண்டாவின் ஆசீர்வாதத்துடன் வரும் ஆண்டுகளில் இந்த மாநிலம் புதிய உயரங்களை எட்டி, புகழ் அடையட்டும் என்று பிரதமர் தனது வாழ்த்துச் செய்தியில் தெரிவித்துள்ளார்.